Diari Oficial de la Generalitat Valenciana


Sumari del DOGV 3137, del 05-12-1997 (1997/11095)

RESOLUCIÓ de 20 d'octubre de 1997, del conseller d'Obres Públiques, Urbanisme i Transports, per la qual s'aprova definitivament el punt 10 de la Modificació número 2 del Pla General de Cullera, sobre l'adequació d'usos detallats a la plaça de la Constitució i els carrers de José Burguera i de l'Ermita.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11898


Data del document
:   20-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3989 RESOLUCIÓ de 20 d'octubre de 1997, del conseller d'Obres Públiques, Urbanisme i Transports, per la qual s'aprova definitivament el punt 10 de la Modificació número 2 del Pla General de Cullera, sobre l'adequació d'usos detallats a la plaça de la Constitució i els carrers de José Burguera i de l'Ermita. [97/A11735]
  
Vist l'expedient del Projecte de la Modificació Puntual número 2 (punt 10) del Pla General de Cullera (València), del qual resulten els següents
  
Antecedents de fet
  
Primer
  
L'expedient va ser sotmés a informació pública el 16 de desembre de 1996 per acord del Ple de l'Ajuntament de Cullera i, després del pertinent període d'informació pública, va ser aprovat provisionalment el 25 de febrer de 1997.
  
Segon
  
El projecte consta d'una memòria informativa i justificativa, plans d'informació i d'ordenació.
  
Tercer
  
La Comissió Territorial d'Urbanisme de València, reunida en la sessió de 22 d'abril de 1997, va emetre un informe favorable sobre aquesta modificació del Pla General d'Ordenació Urbana de Cullera.
  
Quart
  
El 2 de juny de 1997, aquesta Conselleria d'Obres Públiques, Urbanisme i Transports va emetre un informe favorable sobre la modificació de referència.
  
Cinquè
  
El Consell Jurídic Consultiu de la Comunitat Valenciana va emetre un dictamen el 2 d'octubre de 1997.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establides per a les modificacions de pla general d'aquesta índole, que estan constituïdes pels articles 38 i concordants, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, el punt 10 de la Modificació número 2 del Pla General d'Ordenació Urbana de Cullera té com a objecte una reordenació de determinats espais lliures, que, segons el Pla Parcial de 19 de maig de 1995, en el full D-39 del pla d'estructura i qualificació en sòl urbà, es delimita l'espai lliure de la plaça de la Constitució pel costat que dóna a l'avinguda de Blasco Ibáñez incloent-hi una part de vial, i també es grafia un espai lliure al carrer de José Burguera, que pel costat oest impedeix la necessària ampliació del dit carrer per a millorar el trànsit en l'accés cap al Racó i al Faro. En el full D-22 del mateix pla d'estructura i qualificació del sòl, es grafia un espai lliure entre els carrers de la Farola i l'Ermita que no responen a la realitat, i s'estableixen ampliacions d'aquests carrers que no estan degudament justificades i són de difícil execució. En concret, la modificació tracta del següent:
  
- Reducció en uns 200 metres quadrats de l'espai lliure situat a la plaça de la Constitució, per tal de destinar aquesta superfície a servei públic (oficina de turisme).
  
- Reduir l'espai lliure de la plaça de José Mongrell-carrer de José Burguera i destinar part a vial públic (160 m2) i part a serveis públics (60 m2).
  
- Ampliar l'espai lliure del carrer de la Farola i l'Ermita en uns 500 metres quadrats, tot i que aquesta ampliació es produeix a costa de reduir la superfície viària.
  
Aquestes alteracions puntuals de remodelació dels esmentats espais lliures i vials urbans es justifiquen per a adequar-los a la realitat física i a l'ús que realment tenen els terrenys, que responen a necessitats de les zones afectades. Per altra part, cal destacar que la plaça de la Constitució està situada al costat del passeig marítim, en un punt de màxima afluència de turistes a l'estiu, que necessiten una xicoteta oficina de turisme on facilitar informació. Es tracta d'aspectes relatius a l'ordenació detallada que no afecten a l'ordenació urbanística estructural del territori.
  
En definitiva, la modificació s'ajusta als tradicionals principis d'interés general, racionalitat i proporcionalitat, i considera les pertinents mesures compensatòries, com també s'adequa als criteris rectors de l'activitat urbanística enunciats en l'article 2 de la Llei Reguladora de l'Activitat Urbanística.
  
Tercer
  
D'acord amb l'article 40 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del Pla General d'Ordenació Urbana de Cullera.
  
Quart
  
El conseller d'Obres Públiques, Urbanisme i Transports és l'òrgan competent per a aprovar definitivament els instruments de planejament, d'acord amb el que disposa l'article 38.3 de la Llei Reguladora de l'Activitat Urbanística, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i altres de concordant i pertinent aplicació, d'acord amb el Consell Jurídic Consultiu, resolc:
  
Aprovar definitivament el punt 10 de la Modificació número 2 del Pla General de Cullera, sobre l'adequació d'usos detallats en la plaça de la Constitució i els carrers de José Burguera i l'Ermita.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des del dia de la notificació o publicació d'aquesta. Per a la interposició del recurs serà un requisit imprescindible que, amb caràcter previ, el recurrent comunique a aquest òrgan la seua interposició, d'acord amb el que disposen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.
  
València, 20 d'octubre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.